Setralín a potraviny
Dobrý deň, beriem sertralín, blížia sa vianoce a netuším či môžem jesť kapustnicu, ananás, citrusy ,grep viem že nie
Dobrý deň.
Ďakujeme za Vašu otázku.
Grapefruitová šťava patrí medzi významné inhibítory izoenzýmov, cez ktoré sa metobolizuje množstvo liečiv, vrátane účinnej látky lieku Sertralin. V dôsledku súčasného užívania hrozí riziko zvýšenia účinku lieku Sertralin, vrátane zvýšeného rizika výskytu jeho vedľajších účinkov až prípadnej toxicity. Z tohto dôvodu sa konzumácia šťavy neodporúča. Podávanie ostatných druhov citrusov ako sú pomaranč, mandarínka, citrón alebo limetka môžu taktiež ovplyvniť účinnosť enzýmu avšak v oveľa nižšej miere a preto sa pri bežnej konzumácii výrazný vplyv na účinnosť Setralinu nepredpokladá. Počas užívania Sertralínu neboli pozorované interakcie s ananásom alebo kapustnicou. Preto ich konzumácia nie je obmedzená.
Prajem pekný zvyšok dňa.
S pozdravom
Mgr. Barbora Bičanovská